12. ฐานะการเงินและผลการดำเนินงาน

(1) งบการเงิน

(1) สรุปรายงานการสอบบัญชี

-   ปี 2550 - 2549 ผู้สอบบัญชีของบริษัทฯ คือ นายณรงค์ พันตาวงษ์ ผู้สอบบัญชีรับอนุญาต
    เลขทะเบียน 3315 แห่ง บริษัท สำนักงาน เอินส์ท แอนด์ ยัง จำกัด ประจำปี 2550 และ
    2549 พอสรุปได้ว่า

  " ข้าพเจ้าได้ตรวจสอบงบดุล ณ วันที่ 31 ธันวาคม 2550 และ 2549 งบกำไรขาดทุน
  งบแสดงการเปลี่ยนแปลงส่วนของผู้ถือหุ้น
  และงบกระแสเงินสดสำหรับปีสิ้นสุดวันเดียวกันของแต่ละปี ของบริษัท วโรปกรณ์ จำกัด (มหาชน)
  แล้วเห็นว่างบการเงินข้างต้นแสดงฐานะการเงิน ผลการดำเนินงาน และกระแสเงินสด
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป "

-   ปี 2548 - 2546 ผู้สอบบัญชีของบริษัทฯ คือ นายศุภชัย ปัญญาวัฒโน ผู้สอบบัญชีรับอนุญาต
    เลขทะเบียน 3930 แห่ง บริษัท สำนักงาน เอินส์ท แอนด์ ยัง จำกัด
    ได้ให้ความเห็นในรายงานการสอบบัญชีประจำปี 2548 ถึง ปี 2546 พอสรุปได้ว่า

  " ข้าพเจ้าได้ตรวจสอบงบดุล ณ วันที่ 31 ธันวาคม 2548 ถึงปี 2546 งบกำไรขาดทุน
  งบแสดงการเปลี่ยนแปลงส่วนของผู้ถือหุ้น
  และงบกระแสเงินสดสำหรับปีสิ้นสุดวันเดียวกันของแต่ละปี ของบริษัท วโรปกรณ์ จำกัด (มหาชน)
  แล้วเห็นว่างบการเงินข้างต้นถูกต้องตามที่ควรในสาระสำคัญตามหลักการบัญชีที่รับรองทั่วไป "

(ข) ตารางสรุปงบการเงิน ( ตามเอกสารแนบ 3/1 - 3/3 )

(ค) อัตราส่วนทางการเงินที่สำคัญ ( ตามเอกสารแนบ 3/4 )

(2) คำอธิบายและการวิเคราะห์ฐานะการเงินและผลการดำเนินงาน

จากสภาวะเศรษฐกิจทั้งในและต่างประเทศที่ซบเซาลงประกอบกับการแข่งขันที่รุนแรงจากผู้ผลิตในต่างประเทศส่งผลให้ผลกำไรของบริษัทฯ
ลดลงมาอยู่ที่ 58.6 ล้านบาท เมื่อเทียบกับปีก่อนหน้าซึ่งอยู่ที่ 108.7 ล้านบาท
สำหรับรายได้จากการขายอยู่ที่ 2,082.8 ล้านบาท เพิ่มขึ้น 3.2 % จากปีก่อนหน้า
อัตราส่วนของต้นทุนขายต่อยอดขายสูงขึ้นมาอยู่ที่ 93.03 %
ส่วนใหญ่เป็นผลมาจากการแข่งขันที่รุนแรง ซึ่งส่งผลต่อราคาขาย ค่าใช้จ่ายในการบริหารลดลงอยู่ที่
47.7 ล้านบาท ดอกเบี้ยจ่ายเพิ่มขึ้นเป็น 50.9 ล้านบาท มีสาเหตุจากอัตราดอกเบี้ย
ที่สูงขึ้นและจากการแข็งค่าของเงินบาทอย่างต่อเนื่องส่งผลให้บริษัทฯ
มีกำไรจากอัตราและเปลี่ยนเป็นเงินประมาณ 21 ล้านบาท

ณ สิ้นปี 2550 สินทรัพย์รวมลดลง 112.2 ล้านบาท จากปีก่อนหน้ามาอยู่ 2,101.7
ล้านบาทโดยมีสาเหตุจากการลดลงในสินค้าคงเหลือ สินทรัพย์ถาวรลดลงเล็กน้อยมาอยู่ที่ 1,253.3
ล้านบาท เนื่องจากมีค่าใช้จ่ายในการลงทุนค่อนข้างน้อยเมื่อเทียบกับค่าเสื่อมที่เกิดขึ้นในปี หนี้สินรวม
ณ สิ้นปีลดลงมาอยู่ที่ 921.8 ล้านบาท เนื่องจากมีการชำระคืนเงินกู้ในระหว่างปี
ในส่วนของผู้ถือหุ้นทุนชำระแล้วเพิ่มขึ้นเป็น 431.2 ล้านบาท
สืบเนื่องจากการให้หุ้นปันผลและมีการเพิ่มทุนเพื่อรองรับในส่วนนี้ 16.8
ล้านบาทได้ถูกตั้งสำรองเพิ่มตามกฎหมาย ส่งผลให้ยอด ณ สิ้นปีอยู่ที่ 50 ล้านบาท
และกำไรสะสมส่วนที่ยังไม่ได้จัดสรรอยู่ที่ 324.2 ล้านบาท
สำหรับอัตราส่วนทางการเงินยังแสดงให้เห็นถึงสภาพคล่องที่เพียงพอโดยมีอัตราส่วนสภาพคล่องอยู่ที่
1.23 อัตราส่วนหนี้สินต่อทุนอยู่ที่ 0.78 แต่สำหรับอัตราการทำกำไรสุทธิต่อยอดขายลดลงมาอยู่ที่
2.8% มูลค่าตามบัญชีลดลงเล็กน้อยอยู่ที่ 13.7 บาท ต่อหุ้น และกำไรสุทธิต่อหุ้น อยู่ที่ 0.68 บาท

สรุปแล้วในปี 2550 นี้บริษัทฯ มีอัตราการเจริญเติบโตที่ค่อนข้างต่ำเป็นสาเหตุมาจาก
สภาวะเศรษฐกิจและการเมืองที่ผันผวน
ประกอบกับการแข่งขันจากต่างประเทศที่รุนแรงอย่างไรก็ตาม
เรายังสามารถรักษาส่วนแบ่งตลาดไว้ได้โดยที่ต้องยอมลดราคาลงบ้าง
นอกจากนั้นการแข็งค่าของเงินบาทอย่างต่อเนื่องยังส่งผลต่อ
ความสามารถในการแข่งขันของสินค้าเรา
ในสถานการณ์ดังกล่าวเรายังสามารถคงอัตรากำลังการผลิตที่ 80% ในช่วงฤดูกาลขายสูงและ 50%
ในช่วงนอกฤดูกาลขายได้ เพื่อที่จะสามารถต่อสู้กับสินค้าราคาถูก
ที่ทะลักเข้ามาจากต่างประเทศเราได้พยายามขยายตลาดสินค้าใหม่ โดยขณะนี้ ฟอยล์บาง
ได้ผลิตและจำหน่ายสำเร็จแล้ว นอกจากนั้นยังได้ขยายตลาดไปยังต่างประเทศ
ซึ่งก็ได้รับการยอมรับมากขึ้น ซึ่งทำให้อนาคตในปี 2551 ดูดีขึ้น เมื่อพิจารณาถึง
ราคาที่แข่งขันได้ในปัจจุบันแล้ว เราคาดว่าจะสามารถผลิตและจำหน่ายได้เกิน 95%
ของอัตราการผลิตในช่วงของฤดูกาลสูงและ 70% ในช่วงนอกฤดูกาลในปี 2551 นี้และด้วย
สมมุติฐานดังกล่าว เราคาดว่าจะมีผลประกอบการในปี 2551 ที่ดีขึ้น
และเราจะสามารถเติบโตต่อไปอย่างมั่นคง

(3) ค่าตอบแทนของผู้สอบบัญชี

    1.  ค่าตอบแทนจากการสอบบัญชี (Audit fee) ที่บริษัทได้จ่ายให้แก่นายณรงค์ พันตาวงษ์
        ผู้สอบบัญชี สังกัด บริษัท สำนักงาน เอินส์ท แอนด์ ยัง จำกัด ในรอบปีบัญชีสิ้นสุดวันที่ 31
        ธันวาคม 2550 รวมเป็นเงิน 650,000 บาท

    2.  ค่าบริการอื่น (non-audit fee) - ไม่มี -